Saarlane tegi valeraha
Mõisteti 1 aastaks vangi.

Tallinna ringkonnakohtu väljasõiduistungil Kuressaares oli kesknädalal [6. novembril 1935] süüpingil Leisi alevikust pärit olev 40-aastane Arkadi Jakobson-Laanela, keda süüdistati valerahade valmistamises ja levitamises. Kaebealune oli 1934. a. valmistanud kolm 2-kroonist ja kaks 1-kroonist metallraha ja neist lasknud käiku kaks 2-kr.

Kohtus kaebealune tunnistas end süüdi ja palus võimalikult kerget karistust. Kohus määras Jakobson-Laanelale 1 a. vangistust, kusjuures eeluurimisel istutud ajast võeti arvesse 6 kuud.

Uus Eesti
1935